《水调歌》
宋代·佚名

雪霁万山出，和气蔼王正。平园春事竞起，梅柳冻全醒。此际朝春归路，疑有真仙呈瑞，笙鹤九宵声。东阁识风度，南极粲光明。
看精神，秋夜月，玉壶冰。淳熙相业隆盛，家自得仪刑。闻道君王神武，捷报胡儿宵遁，玉殿正论兵。行奉紫泥诏，帷幄佐中兴。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。